Oud-Pukke sê "ja" vir vriend se dare! #SKSL
JY LEES NOU Oud-Pukke sê "ja" vir vriend se dare! #SKSL
Alle goeie besluite word om die braaivleisvuur gemaak. Wel, so iets ... 'n Aand se kuier om die vuur het onlangs vir 6 ou Potch-vriende genoeg inspirasie gebied om weer by mekaar uit te kom en te sing. Ja, jy lees reg, en nogal a cappella ook!
En soos dit alle goeie aande gaan, kuier die manne láát. So tussen die nostalgiese universiteitsherinneringe deur word daar ook sommer uitdagings aan mekaar gestel. Reghard dare toe sy vriende om in te skryf vir Sy Klink Soos Lente se liedjiekompetisie. Lees verder vir meer oor wat hulle kan wen! En soos alle goeie uitdagings, word dit aanvaar. Die talentvolle F.J. Liebenberg het die temalied verwerk en via WhatsApp het die vriende die groep Tonteldoos gestig. Heinrich vertel dat hulle almal sowat 6 jaar laas gesing het en die afgelope Sondag net vir 3 uur kon oefen voordat hulle die liedjie met 'n skootrekenaar opgeneem het. Jy kan maar sê 6 oud-sêrlede, 6 stemgroepe en 3 uur later was daar n liedjie! Heinrich kon egter nie bevestig of Tonteldoos gereeld gaan begin optree nie en of hulle weer gaan bymekaarkom nie. En laastens, soos die meeste a cappella-liedjies, is dié een ook iets besonders!